Document ID: 31994R2429

ΚΑΝΟΝΙΣΜΟΣ (ΕΚ) αριθ. 2429/94 ΤΗΣ ΕΠΙΤΡΟΠΗΣ της 6ης Οκτωβρίου 1994 για τις εισαγωγές ορισμένων μεταποιημένων προϊόντων με βάση τα μανιτάρια που κατάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 σχετικά με τα μέτρα που εφαρμόζονται κατά την εισαγωγή μανιταριών του είδους Agaricus spp. που υπάγονται στους κωδικούς ΣΟ 0711 90 40, 2003 10 20 και 2003 10 30 (1), όπως τροποποιήθηκε από τον κανονισμό (ΕΟΚ) αριθ. 1122/92 (2), και ιδίως το άρθρο 6,
Εκτιμώντας:
ότι το άρθρο 3 παράγραφος 3 του κανονισμού (ΕΟΚ) αριθ. 1796/81 προβλέπει ότι η ποσότητα που εισάγεται με απαλλαγή του συμπληρωματικού ποσού πρέπει να κατανέμεται μεταξύ των προμηθευτριών χωρών, λαμβανομένων υπόψη των παραδοσιακών ρευμάτων συναλλαγών και των νέων προμηθευτών 7
ότι το άρθρο 3 παράγραφος 3 του κανονισμού (ΕΟΚ) αριθ. 1707/90 της Επιτροπής της 22ας Ιουνίου 1990 σχετικά με τις λεπτομέρειες εφαρμογής του κανονισμού (ΕΟΚ) αριθ. 1796/81, όσον αφορά τις εισαγωγές των μανιταριών που κατάγονται από τρίτες χώρες (3), όπως τροποποιήθηκε τελευταία από τον κανονισμό (ΕΚ) αριθ. 1901/94 (4), κατανέμει μεταξύ των προμηθευτριών χωρών την ποσότητα που εισάγεται με απαλλαγή του συμπληρωματικού ποσού 7 ότι το άρθρο 3 παράγραφος 1 του εν λόγω κανονισμού προέβλεψε τη δυνατότητα να αναθεωρείται η κατανομή, με βάση πιστοποιητικά που χορηγούνται κατά τη διάρκεια του πρώτου εξαμήνου του εν λόγω έτους 7 ότι ο απολογισμός, όσον αφορά τα πιστοποιητικά που εκδόθηκαν στις 30 Ιουνίου 1994, δικαιολογεί μια νέα κατανομή αυτής της ποσότητας για το τρέχον έτος 7
ότι ο κανονισμός (ΕΚ) αριθ. 1415/94 της Επιτροπής της 21ης Ιουνίου 1994 για την έκδοση πιστοποιητικών εισαγωγής για ορισμένα μεταποιημένα προϊόντα με βάση τα μανιτάρια που κατάγονται από την Κίνα (5), ανέστειλε την έκδοση των πιστοποιητικών που μπορούν να επωφεληθούν από την απαλλαγή του συμπληρωματικού ποσού που προβλέπεται στο άρθρο 2 του κανονισμού (ΕΟΚ) αριθ. 1796/81 7 ότι, συνεπώς, πρέπει να καταργηθεί ο εν λόγω κανονισμός 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μέχρι τις 31 Δεκεμβρίου 1994, η κατανομή της συνολικής ποσότητας που καθορίζεται στο άρθρο 3 του κανονισμού (ΕΟΚ) αριθ. 1796/81 και περιλαμβάνεται στο παράρτημα Ι του κανονισμού (ΕΟΚ) αριθ. 1707/90, αναθεωρείται σύμφωνα με το παράρτημα.
Άρθρο 2
Ο κανονισμός (ΕΟΚ) αριθ. 1415/94 καταργείται.
Άρθρο 3
Ο παρών κανονισμός αρχίζει να ισχύει την πέμπτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1994.

Labels: 3
17
5